ועדת הכספים, כנסת 24, פרוטוקול מספר 256, 2022-04-04 14:00

אלכס קושניר: אני פותח את הישיבה.

אלכס קושניר: העברות תקציביות.

אלכס קושניר: נתחיל בהעברה תקציבית למשטרה שמספרה 83003.

אלכס קושניר: פניות 16, 17.

אלכס קושניר: בבקשה, משרד האוצר.

אביה פרון: אחר הצהריים טובים.

אביה פרון: הפנייה נועדה להעברת 61 מיליון שקל לתקציב המשרד לביטחון פנים, למשטרה, לתוכנית הקניות של משטרת ישראל.

אביה פרון: התקצוב הוא לטובת התמודדות עם האירועים שכרגע יש, חלק מתוכנית של 181 מיליון שקל.

אביה פרון: אוראל מהמטרה יוכל להרחיב על התוכנית.

אלכס קושניר: בבקשה.

אוראל אברהמי: הוגשה תוכנית על-ידי משטרת ישראל והמשרד לביטחון פנים למאבק בגל הטרור שפוקד אותנו.

אוראל אברהמי: היא כוללת שני מרכיבים עיקריים.

אוראל אברהמי: פעם אחת זה מענה מבצעי לגיוס פלוגות מילואים והצטיידות חירום שחסרה למשטרת ישראל, ופעם שנייה זה חיזוק כוחות מג"ב ב-200 תקנים נוספים.

אוראל אברהמי: במסגרת התוכנית, שהוגדרה בשתי פעימות, סך התוכנית הכוללת עומד על 180 מיליון שקל, כאשר הפעימה הראשונה שמדבר עליה אביה, בסדר גודל של 60 מיליון שקל, נועדה לרכש ציוד מבצעי, בעיקר ציוד מיגון לשוטרים כמו אפודים קרמיים, קסדות.

אוראל אברהמי: אלה המרכיבים העיקריים.

אוראל אברהמי: גיוס של פלוגות מילואים והארכה שגייסנו, גם על ימ"לים, גם על הכלכלה שלהם, היסעים וכו'.

אוראל אברהמי: אנחנו גם מנסים לגייס למילואים 500 מתנדבי מתמיד באמצעות צווי מילואים כדי לפרוש יותר שוטרים בשטח.

אוראל אברהמי: יש לנו גם המימון של הפעלת פלוגות צה"ל.

אוראל אברהמי: כרגע צה"ל מתגבר את המשטרה בהיקף של כאלף שוטרים.

אוראל אברהמי: אנחנו צריכים לכלכל אותם, להסיע אותם.

אוראל אברהמי: גם פה יש מסגרת תקציבית.

נירה שפק: החייל משולם, או פה או פה.

נירה שפק: אני אומרת שהסעות זה הגיוני, אבל אוכל הוא משולם פה ופה.

נירה שפק: זה העברת צו הסמכה, אנחנו מכירים את זה.

אוראל אברהמי: המשטרה נדרשת לתת להם מענה גם לכלכלה, זה חלק מהעלות, ההתחשבנות עם צה"ל.

אלכס קושניר: משרד האוצר, החייל אוכל או בצבא או במשטרה.

אלכס קושניר: מה אתם אומרים על זה?

אביה פרון: אפשר לבדוק את הנושא.

אביה פרון: אני יכול להעריך שכיוון שהם פרושים לא בבסיסים שלהם, לייצר להם אפשרות לאכול- - -

נירה שפק: קוראים לזה צו הסמכה ועושים את ההעברה הזאת, אני מכירה אותה.

נירה שפק: אין סיבה לשלם על משהו פעמיים.

נירה שפק: יש מספיק מה לתת להם גם בלי זה.

אוראל אברהמי: זה חלק קטן מהפנייה.

אלכס קושניר: אולי יש הבדל בין כשרות משטרתית לכשרות צבאית.

יצחק פינדרוס: לצערי הרב כרגע זה נכון.

יצחק פינדרוס: יש בג"ץ ואתם בקואליציה מעודדים את זה.

יצחק פינדרוס: מעריך שתהיה בעיה בצבא גם.

יצחק פינדרוס: אני תמיד אומר לחרד"לים – שכל הזמן צועקים עלינו שאנחנו לא משרתים בצה"ל – תראו מה עשו לכם שבאתם לשרת בצה"ל, מתעללים בכם שם, אז מה אתם מבקשים מאתנו לבוא שיתעללו?

אלכס קושניר: כן, שאלות, חברים?

ינון אזולאי: בבקשה, בגיוס למילואים, כמה אמורים להתגייס?

ינון אזולאי: וכמה זמן אתם בטח לא יודעים אבל בשלב הראשוני?

אוראל אברהמי: מדובר על שלוש פלוגות מילואים – אחת שאמורה להתגייס לתקופה של שלושה שבועות.

אוראל אברהמי: הפלוגה מונה סדר גודל של 80 איש.

אוראל אברהמי: שתי פלוגות חדשות שהמשטרה הקימה השנה שהיו בתהליך של הכשרה, כלומר שבוע מילואים ואנחנו רוצים להאריך להם את המילואים לתקופה של שבועיים נוספים.

אוראל אברהמי: לגבי גיוס מתנדבי מתמיד שאנחנו בשלב של איתור מתנדבים, כ-500 מתנדבים כדי לגייסם למילואים, אנחנו מדברים כרגע על שבוע.

יצחק פינדרוס: מה השתנה מבחינה משפטית?

יצחק פינדרוס: אני זוכר שלפני שנה אמרו שיש בעיה משפטית לגייס מילואים של מג"ב למשטרת ישראל.

יצחק פינדרוס: אותו שר ביטחון שהיה אז, אמר אז שיש בעיה, כשרצו לגייס פקודת מילואים, אמר שיש בעיה חוקית עם זה.

אוראל אברהמי: גייסנו גם מילואים.

אוראל אברהמי: לא מכיר שהיתה בעיה.

ינון אזולאי: שר הביטחון לא אישר לחיילים להיות מגויסים בשומרי החומות בתוך הערים.

ינון אזולאי: עכשיו אתם אומרים שאתם יודעים להביא את האישור הזה.

אוראל אברהמי: לא, אנחנו מגייסים מילואים של פלוגות מג"ב.

אלכס קושניר: אגב, המתנדבים האלה יהיו להם סמכויות שוטר כמו לשוטר?

אוראל אברהמי: בטח.

אוראל אברהמי: מתמיד.

מוסי רז: הם יוצבו בערים?

מוסי רז: יאספו נשק?

מוסי רז: הם יכולים להחליף שוטרים.

אוראל אברהמי: הם אמורים לעסוק במשימות של אבטחה שוטפת, הגברת הנוכחות בתוך הערים.

רות וסרמן לנדה: אסור להם לעשות כמעט כלום אבל זה עניין של נראות.

רות וסרמן לנדה: זה חשוב מאוד.

אלכס קושניר: בוא לא נפרט מה מותר להם מה אסור להם.

ינון אזולאי: לגבי המתנדבים, מה ההערכה הכספית שלכם ולמה זה הולך הגיוס שלהם?

אוראל אברהמי: כעיקרון אנחנו רוצים להגדיל את כמות המתנדבים במשטרת ישראל.

אוראל אברהמי: כרגע יש 24,000 מתנדבים.

אוראל אברהמי: הכוונה להגדיל בעוד כמה אלפים.

אוראל אברהמי: ההוצאה פה משלבת שני דברים עיקריים: אחד הוא קמפיין גיוס שאנחנו יוצאים אליו, והשני הוא ההוצאות גם של הצטיידות המתנדבים כי אנחנו מדברים על חלק גדול מהמתנדבים, שהם על מדים.

אוראל אברהמי: קונים להם מדים, מציידים אותם, וכמובן הפעלה שוטפת של המתנדבים לפי המחויבות שלהם למשטרה.

ינון אזולאי: זה המתנדב המתמיד?

אוראל אברהמי: יהיו שני סוגים – אבטחה ומתנדבי יח"מ, שאלה על מדים.

ינון אזולאי: לכל אלה כרגע אין מדים?

אוראל אברהמי: אנחנו מדברים על תוספת של מתנדבים.

אוראל אברהמי: בנוסף למתנדבים.

ינון אזולאי: בזמן ההכשרה?

אוראל אברהמי: בתוכנית העבודה השגרתית של משטרת ישראל יש איתור של כמות מתנדבים.

ינון אזולאי: אתה מדבר רק בשביל כל המצב הביטחוני, שאתה רוצה להאיץ ויש צורך בזה.

אוראל אברהמי: כן.

ינון אזולאי: סך המתנדבים שאתם רוצים לגייס?

אוראל אברהמי: רוצים להגדיל את כמות המתנדבים בכ-6,000 מתנדבים, זה היעד, בכל הארץ.

אוראל אברהמי: זה צורך מבצעי, בגדול.

ינון אזולאי: אדוני היושב-ראש, בשבועות האחרונים אנו נחשפים לעבודת המשטרה.

ינון אזולאי: רוצה לומר לכם יישר כוח על העבודה הזאת.

רות וסרמן לנדה: אני מצטרפת מכל הלב.

ינון אזולאי: אני רוצה לומר – תמיד שומעים על המשטרה במקומות הפחות טובים, לומר מילה טובה לשוטרים.

ינון אזולאי: אתם מוסרים את הנפש.

ינון אזולאי: נרצחו על ההגנה עלינו כאזרחים, הם הגנו על אזרחים אחרים, וכתוצאה מזה גם שוטרי מג"ב, גם שוטרים, חורי, כשמסתכלים עליהם ועל המשפחות, שהשאירו אחריהם, כואב הלב, ואנחנו אתכם.

ינון אזולאי: גם אם יש ביקורת במשך השנה, היא ביקורת עניינית.

ינון אזולאי: גם אם היא נשמעת בתרעומת, אתם אמורים לקבל אותה.

ינון אזולאי: אבל בימים אלה אנחנו אתכם ומכבדים אתכם ויודעים שאתם עושים עבודה טובה, עבודת קודש.

ינון אזולאי: נלחמים ומקבלים – אומר את זה בצורה הכי כואבת - אתם מקבלים את הכדור במקום מישהו אחר, מקבלים את הסכין במקום אזרח אחר.

ינון אזולאי: על כן מגעי לכם יישר כוח.

ינון אזולאי: תמשיכו ותעשו למען עם ישראל ושהקב"ה ישמור עליכם ואנחנו נעשה הכול גם ביכולות שלנו פה וגם כמובן במה שאני מאמין בו, בתפילה למען שלום עם ישראל, שלום החיילים, שלום השוטרים ולכולם בעז"ה.

רות וסרמן לנדה: אמן.

רות וסרמן לנדה: כל הכבוד ינון, מרגש.

אלכס קושניר: נירה.

נירה שפק: ראשית אני מצטרפת.

נירה שפק: הנושא עלה בבוקר - אני חברת ועדת חוץ וביטחון, ועלה הנושא בוועדה המשותפת של בט"פ וחוץ וביטחון, ושאלנו את השאלות על הפעימה.

נירה שפק: זו פעימה ראשונה מתוך שלוש, מתוך 181 אם איני טועה.

נירה שפק: בגלל דחיפות הנושא וחשיבותו ובגלל שאנו יודעים שזה נדרש לא עכשיו אלא אתמול, הערכות המצב מראות שצריך את זה – אנו לא יורדים לפרטים.

נירה שפק: נשאלו גם בוועדת חוץ וביטחון וגם פה יש לי המון שאלות על מה, כפי שהערתי, הצטיידות ואפוד וגיוס המתנדבים של המתמיד.

נירה שפק: אבל אין לנו ברירה, ואנו חייבים לאשר את זה, את התקציבים האלה.

נירה שפק: זה פעימה ראשונה ומחייב אתכם לעשות עבודה ולקראת הפעימה השנייה אני ארצה לראות, בכל התוכניות, יהיו 6,000 מתנדבים – לפני שתבואו להגיש את הפעימה השנייה, והיא תהיה מחר בבוקר בלוחות זמנים - נרצה לראות כל שקל שאישרנו פה בפעימה הראשונה, מה ניתן ממנו, אז כדי שלא נגיע לזה ונאלץ, כבר עכשיו אני מבקשת שתעשו בקרה על הדברים האלה כדי שנגיע מסודרים ושיהיה מיצוי תקציבי לדברים האלה.

נירה שפק: תודה.

אלכס קושניר: אני מעלה להצבעה את מס' בקשה 83003, מספר פנייה לוועדה 16-17 לוועדה, מי בעד?

אלכס קושניר: הצבעה בעד – פה אחד אושר.

אלכס קושניר: פה אחד.

אלכס קושניר: תודה רבה.

אלכס קושניר: קודם כל אני מברך את חברי ועדת הכספים גם בקואליציה וגם באופוזיציה.

אלכס קושניר: הפנייה הזאת הועלתה לפנים משורת הדין, לא עבר פרק זמן הדרוש כדי להעלותה לדיון אבל בתוקף חשיבות הנושא חברי הכנסת מהאופוזיציה וגם מהקואליציה הסכימו לדון בה.

אלכס קושניר: אני מברך גם את שר לביטחון פנים, שר האוצר, שר הביטחון וראש הממשלה על שיתוף הפעולה ובניית תוכנית והקצאת כספים מאוד מהירה וכמובן אני מברך את משטרת ישראל על מה ועל איך שאתם עושים.

אלכס קושניר: תשמרו על עצמכם וגם עלינו.

אלכס קושניר: מכל הלב, אני חושב שאני אומר את זה בשמם של כל חברי ועדת הכספים, תודה רבה לכם על מה שאתם עושים.

אלכס קושניר: פנייה 52003

אלכס קושניר: המשרד לביטחון פנים, פניית עודפים, 52003.

אלכס קושניר: זה בקשות.

אביה פרון: הפנייה באה להעביר עודפי תקציב משנת 21' ל-22' בגובה של 35.7 מיליון שקלים, מתוכם יש כ-9.5 מיליון שקל שהם מתוך המסגרת של ההתמודדות עם הקורונה פה בסעיף.

אביה פרון: סך הכול יש 26 מיליון שקל לפיתוח שירות בתי הסוהר.

אביה פרון: מדובר בתקציבים, שעוברים בעודפים מהתחייבויות ארוכות טווח בנושא הפיתוח והבינוי של שב"ס ועוד 9.5 מיליון שקל שזה כסף מעודפי קורונה, תוכנית האצה שבאה בקורונה.

אביה פרון: זה לא התמודדות עם הנגיף עצמו.

אביה פרון: חלק ממנו היה בניית תחנות משטרה במגזר הערבי.

אביה פרון: זה מה שנמצא בתוכנית 525001.

אלכס קושניר: שאלות, חברים.

נירה שפק: חוץ מהכותרת – לקרוא לתוכנית הזאת קניות.

נירה שפק: זה לא קניות.

ינון אזולאי: 524001, שירות בתי הסוהר.

ינון אזולאי: אנחנו כל פעם מביאים פה את השיפוץ, לא מזמן גם הגיע, שדרוג של מבני הכליאה.

ינון אזולאי: אנחנו מדברים על מה שבג"ץ כל פעם – על מרחב המחיה.

ינון אזולאי: אני מבקש לדעת, איפה זה עומד.

ינון אזולאי: כל פעם אנו באים, זורקים - מסתכל על הסכומים.

ינון אזולאי: אמנם זה סכום קטן בשביל מה שעושים, אבל תכל'ס כמה כרגע נמצאים במצב שאומרים להשתחרר בגלל הנושא של מרחב המחיה שלהם המינהלי ומתי אמורים להשתחרר?

ינון אזולאי: מתי השחרור הבא?

יצחק פינדרוס: אני רוצה להוסיף – רואים פה עודפים שהגיעו בגלל תוכנית הקורונה.

יצחק פינדרוס: עודפים שנשארו זה בסדר.

יצחק פינדרוס: אבל איפה אנחנו נמצאים בתוכנית עבודה שנתית מבחינת תנאי המחיה?

יצחק פינדרוס: כי ידידי יותר ממני ינון אבל גם אני יוצא לנו לבקר - לא בעיניים משפטיות אבל בעיניים אזרחיות, אנחנו לא במצב טוב.

יצחק פינדרוס: לכן אני שואל איפה אתם מבחינת התוכנית השנתית עם כל הכבוד לזה שמצאו קצת עודפים בקורונה והעבירו לשם.

אביה פרון: בג"ץ תנאי מחיה והקורונה זה שני דברים שונים.

יצחק פינדרוס: אמרתי.

יצחק פינדרוס: בתוכנית 524001, שאלתי איפה זה נמצא בלי קשר.

אביה פרון: יש בזום מישל משירות בתי הסוהר שירחיב בשאלה.

אביה פרון: הוא נציג שב"ס.

אביה פרון: הוא לא בזום?

אביה פרון: אבל נבדוק את זה.

אביה פרון: בכל מקרה נחזיר תשובה.

אלכס קושניר: יש בינתיים עוד שאלות?

ינון אזולאי: כן.

ינון אזולאי: אני רוצה לנצל את ההזדמנות הזאת, אמרתי את זה השבוע ולא קיבלתי תשובה, אמנם שלחתי את זה לשר לביטחון הפנים.

ינון אזולאי: לכן הייתי צריך את מישל מהשב"ס כי זה היה בנוגע לשב"ס ואולי הוא יוכל לתת לי את התשובה.

ינון אזולאי: אולי אתה רוצה לעבור פנייה ואז לחזור לזה?

ינון אזולאי: כי זו שאלה שהיא חשובה.

אלכס קושניר: הוא לא פה?

אביה פרון: הוא לא מצליח להיכנס.

אביה פרון: פנייה 18002

אלכס קושניר: פנייה הבאה, רשויות מקומיות, 18002.

ידידיה גרינבלט: הפנייה נועדה להעברת עודפים בסך 504,217 אלפי ₪, מתוכם עודפים בסך 84,685 אלפי ₪ מתוך המסגרת התקציבית המיועדת להתמודדות עם הקורונה בהתאם לפירוט הבא: בתוכנית 181102, מענקים אזוריים, העברת עודפים בסך 21.7 מיליון ₪.

ידידיה גרינבלט: העודפים בתוכנית הזאת נוצרו כתוצאה מפרויקטי פיתוח פיתוח בעוטף עזה בפרויקטי פיתוח בצפון בהתאם להחלטות ממשלה.

ידידיה גרינבלט: בתוכנית 181103, מענקים שוטפים, העברה עודפים בסך 333 מיליון ₪.

ידידיה גרינבלט: העודפים נוצרו בגין עודפי מענק שתלויים ביעדי גביית ארנונה שנמדדים בשנה העוקבת.

ידידיה גרינבלט: תוכניות הבראה של- - - שפרוסים על פני כמה שנים.

ידידיה גרינבלט: בנוסף, מועברים עודפים בגין תקציבי קורונה הכוללים סלי סיוע לרשויות המקומיות לאחר קבלת אסמכתאות מהרשויות, סלי מזון, פרויקטי פיוח בטבריה ובאילת בהתאם להחלטות ממשלה לעידוד התיירות, תוכנית 181104, מענקי פיתוח, העברת עודפים בסך 145.1 מיליון ₪.

ידידיה גרינבלט: בתוכנית הזאת מתוקצבים פרויקטי פיתוח רב שנתיים ולכן נוצרו עודפים.

ידידיה גרינבלט: תוכנית 181105, עידוד ערים כינרת, העברת עודפים בסך- - - אלפי ₪.

ידידיה גרינבלט: במסגרת התוכנית מתוקצבים פרויקטי פיתוח לחופי הכנרת ונוצרו עודפים להעברה לשנה העוקבת.

יצחק פינדרוס: לאן אתם מעבירים את הכסף?

ידידיה גרינבלט: זו פנייה להעברת תקציבים לאותן תוכניות, מעבירים את העודפים שנוצרו- - -

יצחק פינדרוס: אבל השנה נגמרה לך, לאן אתה מעביר את זה?

ידידיה גרינבלט: יש תקציבים שעבורם הרשות המקומית היתה צריכה להציג אסמכתאות, לכן חלקם מועברים גם בשנה הזאת.

ידידיה גרינבלט: יש פה גם פרויקטי הפיתוח לעידוד תיירות באילת ובטבריה שזה פרויקטים של פיתוח ולכן גם נוצרו עודפים להעברה לשנה הבאה.

ינון אזולאי: בתוכנית 181002, על אילו ערים אנו מדברים?

ינון אזולאי: תן לי פירוט של הפיתוח שאתם דורשים.

ידידיה גרינבלט: פרויקטי פיתוח בצפון כולל את כל מחוז צפון בהתאם להחלטת ממשלה.

ידידיה גרינבלט: יש לנו גם החלטת ממשלה של פרויקטים בעוטף עזה.

ידידיה גרינבלט: יש החלטת ממשלה 2262 שזה פיתוח כלכלי במחוז הצפון.

ידידיה גרינבלט: שם ניתנו 111 מיליון ₪ לתגבור מענקי פיתוח במחוז צפון.

ידידיה גרינבלט: יש לנו שם גם החלטה 566 שזה תוכנית לחיזוק החוסן האזרחי בשדרות ובישובי עוטף עזה ששם ניתנו 67 מיליון ₪- - -

ינון אזולאי: כלומר זה שתי החלטות ממשלה שונות?

ידידיה גרינבלט: כן.

ידידיה גרינבלט: שם הוקצו בעיקרון 67 מיליון ₪.

ידידיה גרינבלט: זה מחולק, 33.5 בשנה, ב-21', 22', וחלק מהעודפים של 21' מועברים ל-22'.

ינון אזולאי: התוכנית הבאה, 181103, מענק איזון.

ינון אזולאי: יש רשויות שלא עומדות ביעד של גביית הארנונה?

ינון אזולאי: כי גם כתבתם אם איני טועה בדברי ההסבר, שיש רשויות שלא עמדו ביעדי הגבייה של הארנונה.

טל ישראלי: כעיקרון עדיין לא קיבלנו את כל הנתונים של כל הרשויות המקומיות לסוף שנת 2021, אז אנחנו לא יודעים לומר כמה הרשויות, אבל כן מחויבים להעמיד את הסל התקציבי אם כל הרשויות יעמדו.

ינון אזולאי: כי עודפי מענק איזון תלויים בעמידה ביעדי גביית הארנונה.

ינון אזולאי: אם את מביאה את העודפים, יש לך אינדיקציה על אותם אלה שלא עמדו ביעדים שלהם.

טל ישראלי: כרגע אנחנו לא יודעים עדיין לומר על כלל הרשויות המקומיות.

טל ישראלי: יש רשויות שהדוחות הכספיים שלהם הוגשו, הדוחות הכספיים של סוף 21'.

ינון אזולאי: ואלה שהוגשו, יש רשויות שלא עמדו ביעדי הגבייה?

טל ישראלי: זה משרד הפנים יידעו לומר, הם בזום.

טל ישראלי: אנחנו תלויים בדוחות כספיים.

יצחק פינדרוס: זה הבנו.

יצחק פינדרוס: לכן זה עובר בעודפים, זה בסדר.

יצחק פינדרוס: השאלה היא פשוטה – האם כרגע אתם יודעים שיש רשויות שלא עמדו, או אתם אומרים: מבחינתנו, כל הרשויות עמדו עד שיוכח אחרת?

טל ישראלי: זה שאלה למשרד הפנים.

טל ישראלי: איתן כהן - הבסיס לפנייה התקציבית היא שאנו מחויבים להעמיד את המסגרת.

אלכס קושניר: משרד הפנים, בזום.

אלכס קושניר: לא שומעים אותך, איתן.

נירה שפק: כתוב פה קורונה אבל אני מבינה שזה לא נוגע להחלטת ממשלה 566.

נירה שפק: החלטת ממשלה 566 היא מנובמבר 2020 שבאה לתקצב את ישובי שדרות והנגב המערבי הרלוונטיים בעוטף ואני מאוד מוטרדת מזה כי כבר שנה שלמה אני מבקשת לדעת איזה משרדי ממשלה מממשים את התקציב ומה מועבר.

נירה שפק: אני מבקשת לקבל דיווח פה.

נירה שפק: מכירה את 57 הסעיפים של החלטת הממשלה הזאת.

נירה שפק: התושבים מאוד זקוקים להם, לכל סעיף שם, ואני רוצה לדעת, באילו סעיפים לא היה מיצוי ואילו רשויות לא הגישו לכם את המענה.

טל ישראלי: הפנייה התקציבית הזו מתקצבת את סעיפי משרד הפנים.

נירה שפק: גם שם יש עבודה.

נירה שפק: היתה לי עניין עם אילת שקד על זה ועם הנציג.

נירה שפק: אני רוצה לדעת איך יש מצב שעושים העברה תקציבית לסעיף כל כך חשוב בעוטף עזה.

נירה שפק: כלומר מה לא היה מיצוי.

נירה שפק: אם תושבים היו צריכים לקבל ב-20', 21', לא התכוונו כשעשו את זה תקציב דו שנתי, 21'-22'.

נירה שפק: התכוונו שתושבים יקבלו את מה שצריך ב-21', ואת מה שצריך ב-22'.

נירה שפק: כשעושים העברה תקציבית ל-22', זה אומר שבשנת 21' רשויות העוטף ושדרות לא נתנו מענה.

נירה שפק: אני רוצה לדעת באילו תחומים.

טל ישראלי: העודפים הם לא בגין תקציבים שוטפים אלא בגין תקציבי פיתוח.

טל ישראלי: כלומר יש גם תקציבי שוטף ב-566 לרשויות המקומיות, בתוך ההחלטה.

נירה שפק: כמו?

טל ישראלי: אפתח את ההחלטה.

טל ישראלי: ההחלטה גם מטפלת בשוטף וגם מטפלת בפיתוח.

טל ישראלי: כרגע אנחנו מדברים על העודפים עבור תוכניות הפיתוח.

טל ישראלי: תוכניות הפיתוח זה לא עניין של בוצע או לא בוצע – הכסף כולו חויב, כלומר כל הכסף חויב עבור פרויקטים ספציפיים, אבל התהליך של הביצוע שלו אורך זמן שהוא מעבר לשנה אחת.

טל ישראלי: לכן יש פה עודפים.

נירה שפק: כמו מה?

נירה שפק: אני רוצה לקבל תשובות כי השורות הן מאוד ספציפיות ואותי מטריד שמ-2020 מדברים על זה.

נירה שפק: עוד לפני שיצאה החלטת ממשלה כבר היה שיח.

טל ישראלי: למיטב היכרותי, כל החלטת ממשלה של עוטף עזה תוקצבה במשרד הפנים.

טל ישראלי: העמדנו את מלוא התקציב גם בשנה הקודמת וגם השנה.

נירה שפק: אני לא מקבלת תשובות.

נירה שפק: זה שתוקצב – ברור לי.

נירה שפק: זה שהעמדתם את זה – ברור לי.

נירה שפק: אני עכשיו מסתכלת על הצד של התושב.

נירה שפק: התושב, היה מיועד עבורו כסף.

נירה שפק: הוא ניתן על-ידי משרד ממשלתי עבור הרשויות כדי שיצרו עבורו את המענה – הרי לא סתם זה ניתן – וכרגע מבקשים להעביר את התקציב הזה.

טל ישראלי: רק אפנה אותך לסעיף מס' 6 בהחלטת הממשלה, מענקים מיוחדים לרשויות המקומיות.

טל ישראלי: יש שם 81.5 מיליון שקל שמתוקצבים במזומן, ב-21' תקצבנו את המחצית הראשונה, וב-22' צפויים להיות מתוקצבים המחצית השנייה.

טל ישראלי: הסעיף השני האו סעיף מס' 7 בהחלטת הממשלה, סעיף מענק הפיתוח.

טל ישראלי: בתוכו יש הפרויקטים שעליהם דיברתי שהם תוקצבו בשנה שעברה ועכשיו אנחנו מדברים על העודפים כדי לאפשר לרשויות לממש את המזומן בגין ההתחייבויות.

נירה שפק: אני מבקשת לקבל פירוט – מה התוכניות שניתנו מול התקציב הזה – הרי זה הוצג – יש אישורי תוכניות לדבר הזה - ומה הסטטוס שלהם מול ההצגה הראשונית.

נירה שפק: האם ההצגה הראשונית של משרד הפנים ברבעון א' או ד' או לא משנה – האם זה קרה או לא?

נירה שפק: זו בקרה שאני כחברת כנסת בועודת כספים רוצה לעשות בקרה.

טל ישראלי: זו רזולוציה שמשרד הפנים יכול לתת.

אלכס קושניר: איתן, בבקשה.

טל ישראלי: גם בזום.

אלכס קושניר: אין העברות תקציביות.

אלכס קושניר: פנייה 52003 אנחנו חוזרים לפניות של המשרד לביטחון פנים.

אלכס קושניר: דנו בפנייה מס' 52003.

מירי שמואלי: שלום, אנחנו מן הסתם אחראים על כל גופי הבט"פ.

מירי שמואלי: היכולת לרזולוציות מאוד גבוהות הן של הגופים, לכן היה לי חשוב ששב"ס יענו והם גם נמצאים בזום.

מירי שמואלי: אנחנו כאן כדי לענות.

מירי שמואלי: קודם כל, פניית העודפים לעניין שירות בתי הסוהר היא פחות רלוונטית לנושא של תקן הכליאה.

מירי שמואלי: אלה יותר תקציבי פיתוח ובינוי שדורשים כמובן עמידה בתוכניות העבודה של שירות בתי הסוהר.

מירי שמואלי: אנחנו נמצאים במצב לא פשוט- - -

ינון אזולאי: את לא יכול לומר שזה לא עיקר הפנייה.

ינון אזולאי: זה עיקר הפנייה.

ינון אזולאי: זה סיבות מרכזיות שבגללן נוצרו עודפים בתוכנית.

ינון אזולאי: אי אפשר לפסול את הדברים כך.

נירה שפק: אני מזכירה לך שבוועדת חוץ וביטחון שאלנו – היית בדיון, לא רק את, ואמרתם שבשעה 14:00 אתם תיתנו את הפירוט בוועדת כספים.

יצחק פינדרוס: לא, הדיון היה לא על זה.

יצחק פינדרוס: להיות הגון.

יצחק פינדרוס: על הפנייה הקודמת.

נירה שפק: יודעים שבוועדת כספים נותנים תשובות – אני מצפה שאנשים יהיו פה וייתנו תשובות ולא בכללי.

נירה שפק: זו אמירה שהם צריכים להשיב לה.

מירי שמואלי: הייתי פה מהבוקר.

מירי שמואלי: אנחנו כאן בהולד על כל הפניות האלה והן מאוד חשובות למשרד ולקידום תוכניות העבודה שלנו וגם לכם ותודה.

מירי שמואלי: לגבי מה שדיברנו בבוקר על ה-61 מיליון, אוראל היה פה, ענה, ואנחנו לכל שאלה שתידרש.

מירי שמואלי: לגבי הסיפור של שירות בתי הסוהר והפנייה הנוכחית, זה נמצא בדברים שמונחים אליכם – יש הבחנה.

מירי שמואלי: יש תקציבי הפיתוח ויש תקציבי הקניות.

מירי שמואלי: גם בתקציבי הקניות יש הסוגיה של בינוי של עופר ונפחא, שההשלמה שלהם זה חלק מתוכנית בג"ץ, שטח המחיה.

מירי שמואלי: אנו מדברים על כ-130 מיליון שקלים על מתקן של עופר ונפחא.

מירי שמואלי: אומדן עלויות מבחינת עופר – 130 מיליון שקלים באופן כללי.

מירי שמואלי: זה חלק מתוכנית העבודה של שירות בתי הסוהר.

מירי שמואלי: גם נפחא 90 מיליון שקלים.

מירי שמואלי: הפנייה זאת, ברור שהיא תקדם את תוכנית העבודה של שירות בתי הסוהר.

ינון אזולאי: אדייק את השאלה שלי.

ינון אזולאי: זה שמענו פעם שעברה כשהיו פה.

ינון אזולאי: אני שואל, מתי אתם מסיימים עם מרחב המחיה, עם כל ההרחבות שאתם יודעים שיש לכם בכל מיני בתי כלא, ולאו דווקא בתי הכלא הביטחוניים – אני מדבר גם על האזרחיים – מה קורה עם זה, וכמה נמצאים במצב שאמורים להשתחרר בגלל אותו בג"ץ?

מירי שמואלי: לגבי תוכנית הבינוי והסטטוס, יש שני המתקנים של עופר ונפחא.

מירי שמואלי: שניהם מבחינת התכנון שלנו, המועד הצפוי להשלמתם הוא סוף 22'.

מירי שמואלי: הסטטוס מבחינת נפחא, אנחנו מדברים על בניית ארבעה אגפים.

מירי שמואלי: אנו בעבודות הגמר שלהם.

מירי שמואלי: אנחנו מניחים כאמור שנשלים את עבודת הבינוי עד סוף השנה.

מירי שמואלי: גם לגבי מתקן עופר באופן דומה.

מירי שמואלי: מבחינתנו יש כל העבודות התשתיתיות שקורות בימים אלו בעבודה מאוד מואצת כדי לראות שאנו מתקדמים בנתיב חיובי מבחינת יישום הבג"ץ.

מירי שמואלי: זה בגדול.

מירי שמואלי: מבחינת העמידה והפערים, כרגע אנו נמצאים בפער של כ-2,000 בתקן הכליאה, זה הפער הנוכחי.

ינון אזולאי: באזרחי או בביטחוני?

מירי שמואלי: אני אחזור אליך לגבי ההבחנה, ומאמינים – בסוף עופר נותן לנו עוד 480 מקומות כליאה, נפחא עוד 385, תוכנית הפעולה של אלה שגם נכנסת לפעולה בשנה הקרובה וגם ב-2023.

מירי שמואלי: זה הסטטוס.

ינון אזולאי: את מדברת על עופר ונפחא בבינוי, ואני הייתי בסיור בבתי כלא לא פעם ולא פעמיים.

ינון אזולאי: המצב שם מחפיר.

ינון אזולאי: אין לכם תוכנית לשפץ את בתי הכלא האלה?

ינון אזולאי: יש מקומות, שיש שם - גם כלא, גם אדם שמרצה את העונש שלו, אי אפשר לתת לו לישון עם ג'וקים בחדר במצב שקם כולו – אני לא רוצה לתאר מה שראיתי שם – וגם בבתי הכלא של הילדים גם שמעתי – לא הצלחתי להיות שם.

ינון אזולאי: לכן אני שואל, אם אין לכם תוכנית גם לאותם בתי כלא האזרחיים שהם חשובים לנו לפחות, אם לא יותר, כמו בתי הכלא הביטחוניים?

ינון אזולאי: כי הם חוזרים לחברה שלנו.

ינון אזולאי: אנחנו רוצים שיחזרו וייצאו ויהיו כחלק מאותם אזרחים שהחליטו לעשות תפנית בחיים שלהם.

ינון אזולאי: השאלה אם יש לכם תוכנית?

ינון אזולאי: כי פה אני לא רואה משהו שאתם עושים בשבילם.

מירי שמואלי: עיקר הדגש מבחינת התקציב ותוכנית הפעולה בשנה, שנתיים הקרובות היה יישום בג"ץ שטח מחיה.

מירי שמואלי: מתוך 2,000 המקומות, ה-1,300 הם אכן ביטחוניים.

מירי שמואלי: מבחינת שירות בתי הסוהר, אכן יש מקום לקפיצת מדרגה תשתיתית.

מירי שמואלי: בטח גם כשמסתכלים על כל בתי הכלא ותמונת המצב שלהם.

מירי שמואלי: זה גם מונח בפתחנו.

מירי שמואלי: זה גם אחד הנושאים שהעלינו לשר לקראת דיוני התקציב הקרבים וברור לנו שזה נושא שדורש טיפול.

מירי שמואלי: אנו לגמרי על זה מבחינת תוכניות העבודה.

מירי שמואלי: צריך לראות בסדר העדיפויות התקציביים איפה זה נכנס אבל מבינתנו זה יהיה אחד הנושאים שיעלו לדיון בתקציב הקרוב.

ינון אזולאי: כיוון שביקשתי ממישהו מהשב"ס ולא ענה, אבקש שתעבירי את הבקשה שלי.

ינון אזולאי: יש לי בקשה.

ינון אזולאי: אני הגשתי מספר שאילתות לשר.

ינון אזולאי: לא ענה.

ינון אזולאי: לא רציתי להיכנס למצב השר בתקופה האחרונה, אני מתפלל לשלומו כי זה לשלום כל מדינת ישראל ואזרחי ישראל.

ינון אזולאי: אבל ביקשתי לדעת דבר פשוט.

ינון אזולאי: שאילתא פשוטה – כמה חברי כנסת ומי ביקרו בבתי הכלא בשלוש השנים האחרונות, כמה ביקשו אישורים ולא קיבלו.

ינון אזולאי: ביקשתי לביטחוני, ביקשתי לאזרחי.

ינון אזולאי: לא קיבלתי רשימה, לא קיבלתי תשובה ואני לא סתם מבקש.

ינון אזולאי: זה פשוט זלזול.

אלכס קושניר: יכול להיות שלחברי הכנסת לא נותנים אישור?

ינון אזולאי: כן.

יצחק פינדרוס: גם אני עברתי.

יצחק פינדרוס: גיהנום.

יצחק פינדרוס: לא רוצים שתראה את מה שאתה רואה שם.

יצחק פינדרוס: תאמין לי.

יצחק פינדרוס: עושים הכול כדי שלא תראה.

רות וסרמן לנדה: איתן גינזבורג נלחם שכן כל חברי הכנסת.

אלכס קושניר: המשרד לביטחון פנים, הבקשה של ינון אזולאי הופכת להיות הבקשה של ועדת הכספים.

אלכס קושניר: אנחנו רוצים לקבל תשובה של שלוש שנים אחרונות.

ינון אזולאי: אשלח לכם את השאילתא בחזרה.

אלכס קושניר: כמה חברי כנסת ביקשו לבקר בבתי כלא, כמה אושרו וכמה סורבו.

מירי שמואלי: בסדר גמור.

ינון אזולאי: אדוני היושב-ראש, לחבר כנסת יש חוק החסינות.

ינון אזולאי: מבחינת ההיגיון הוא יכול לבוא, להראות תעודה ולהיכנס בלי שום דבר.

ינון אזולאי: בלי תיאום, בלי שום דבר כי זה הביקורת שלנו.

ינון אזולאי: אני לא מדבר על מצב שהגעתי ולא נתנו להיכנס.

ינון אזולאי: ייתנו לך, ולא נותנים כשאתה בא בהפתעה או נותנים להמתין הרבה זמן בתור.

ינון אזולאי: ראיתי את זה, והגשתי הצעת חוק תוך כדי שחברי הכנסת לא יחול עליהם במקום הזה.

אלכס קושניר: אבל אתה לא צריך אישור בשביל זה.

ינון אזולאי: הם עושים בעיה ואני רוצה לעקוף את זה.

ינון אזולאי: למשל גם ביהודה ושומרון אתה לא יכול להסתובב כחבר כנסת.

אלכס קושניר: אתה יכול.

אלכס קושניר: מגיע ונכנס.

ינון אזולאי: חשוב לדעת בשביל כולנו כי כולנו רוצים ללכת לבקר.

אלכס קושניר: חד משמעית.

אלכס קושניר: אז זו בקשה של ועדת הכספים.

ינון אזולאי: רוצה התייעצות סיעתית לפני הצבעה.

אלכס קושניר: נחזור ב-16:56.

אלכס קושניר: פנייה 52.003, מי בעד?

אלכס קושניר: מי נגד?

אלכס קושניר: הפנייה אושרה.

אלכס קושניר: אושר.

אלכס קושניר: ינון, מה אתה אומר?

ינון אזולאי: רביזיה.

אלכס קושניר: בעוד שלוש דקות נעבור לרביזיות של הבוקר ומבחינת הפניות היום סיימנו את הדיון.

נירה שפק: הבט"פ, השלישי, בסוף לא?

אלכס קושניר: לא, היום בטוח לא, אולי ביום רביעי נצליח.

אלכס קושניר: יש עוד פנייה של בט"פ, אבל אנחנו לא נעמוד בזמנים.

אלכס קושניר: אם נספיק בשלוש דקות להצביע עליה, אחלה.

ינון אזולאי: יש לך לבד התייעצות סיעתית חמש דקות.

אלכס קושניר: הנה, האופוזיציה לא מסכימה.

נירה שפק: ינון, זו פנייה של בט"פ.

ינון אזולאי: זה לא סתם לא מסכים, הוא יודע למה אנחנו לא מסכימים.

נירה שפק: ינון, זה בט"פ.

ינון אזולאי: אז מה?

ינון אזולאי: מה שביקשתם, את העיקרי, עשינו, נכון?

נירה שפק: כן.

אלכס קושניר: גם ככה יש רביזיה, זה לא משנה.

ינון אזולאי: אני מוכן לעשות איתך משהו אחר, בסדר?

ינון אזולאי: אני אוריד גם את הרביזיות על המשרד לביטחון הפנים, אתה מעלה את השתיים של הפנים וגם עליהן אני לא מגיש רביזיות ולא התייעצויות סיעתיות, אתה מוכן?

אלכס קושניר: ומה עם השאר?

אלכס קושניר: הרביזיות של הבוקר?

ינון אזולאי: אני נותן לך, בשביל לקדם משהו אחר אני מוכן.

ינון אזולאי: אם לא, אז משאירים את זה ככה.

אלכס קושניר: אני קודם כל מצביע על הרביזיות של הבוקר.

ינון אזולאי: טוב, אחר כך תחליט מה שאתה רוצה, אין בעיה.

אלכס קושניר: כמה רביזיות יש לנו?

נירה שפק: תיירות וכלכלה.

נירה שפק: מכיוון שאנחנו נמצאים כאן מהבוקר תן בבקשה עדיפות לכלכלה.

נירה שפק: מכיוון שחברי הכנסת החרוצים של יש עתיד נתחיל עם כלכלה ותיירות.

נירה שפק: חבר'ה, התחלנו.

אלכס קושניר: עוד לא התחלנו, בחמש.

נירה שפק: מה אכפת לך?

אלכס קושניר: אסור.

ינון אזולאי: יש לך פה, מהמשרד לביטחון הפנים יושבים, הרביזיות שיחכו לשבוע הבא.

ינון אזולאי: אני מביא לך פה עוד שניים של הפנים.

אלכס קושניר: ואז כל השאר יחכו עד שבוע הבא.

ינון אזולאי: אני מתחייב לך, לא התייעצויות סיעתיות, לא רביזיות, ומושך את הרביזיות למשרד לביטחון הפנים, כמה זה חשוב, מה אתה רוצה?

אלכס קושניר: אבל אז כל שאר המשרדים יחכו לשבוע הבא עם הרביזיות.

ינון אזולאי: בסדר, הם נמצאים פה.

אלכס קושניר: אלה היו בבוקר פה, אז מה?

אלכס קושניר: מה ההבדל?

אלכס קושניר: אין שום הבדל.

ינון אזולאי: יש לך ארבע-חמש רביזיות, אפשר לתת עוד רביזיה משם, למשוך אותה, אבל תן גם אתה משהו.

אלכס קושניר: אבל למה אני צריך לפגוע במשרדים האלה?

אלכס קושניר: מה הם עשו לך רע?

ינון אזולאי: לא, זה לא המשרדים.

ינון אזולאי: כי הוגשו עליהם רביזיות ופה יש לך אופוזיציה שאומרת לך שעליהם אני מוכן לתת.

ינון אזולאי: תאמין לי, אין לי שום עניין, באו לפה, אני אומר שהם כבר נמצאים פה.

אלכס קושניר: בסדר, אבל היו בבוקר גם פה.

אלכס קושניר: ינון, היו פה משרדים שהיו בבוקר.

אלכס קושניר: אם אני מתעדף אותם המשמעות שכל השאר מחכים לשבוע הבא.

ינון אזולאי: אין בעיה.

טמיר כהן: חמש, אלכס.

אלכס קושניר: כן, חמש.

אלכס קושניר: רביזיה של משרד הכלכלה, 38.003.

ינון אזולאי: אני רוצה לנמק אותה.

אלכס קושניר: בבקשה.

ינון אזולאי: כן, משרד הכלכלה, זה היה הסיפור עם הסטודנטים מחו"ל.

ינון אזולאי: אני אגיד את זה בקצרה, אנחנו הגשנו את הרביזיה הזאת כחלק מהמאבק שלנו כאופוזיציה שלא מתחשבים בדעה שלנו, לכן הרביזיה הזאת הוגשה.

ינון אזולאי: לא ראינו גם צורך להביא אותנו פה באמצע הפגרה בשביל רביזיה כזאת.

ינון אזולאי: אם אני מסתכל על חשיבות אז אנחנו מדברים על המשרד לביטחון הפנים, מדברים על משרד הפנים, זה קצת יותר חשוב מכל מה שראינו פה, לכן הגשתי רביזיה, לכן אני מבקש מחבריי להצביע בעד הרביזיה הזאת ואני אשמח שתצביעו בעד.

אלכס קושניר: מי בעד הרביזיה?

אלכס קושניר: מי נגד הרביזיה?

אלכס קושניר: הרביזיה לא התקבלה.

אלכס קושניר: לא אושר.

אלכס קושניר: הרביזיה של משרד התיירות, 37.002.

ינון אזולאי: אני רוצה לנמק אותה.

ינון אזולאי: פה אנחנו הגשנו את הרביזיה הזאת כי יש פה גם את הנושא של מורי הדרך.

ינון אזולאי: אני אמרתי את זה גם בדיון עצמו, מורי הדרך, רק כעשרה מיליון שולמו להם מתוך כל הסכום ואנחנו חושבים שזה לא מספיק.

ינון אזולאי: מורי הדרך סך הכול עשו באמת עבודה טובה והם בין אלה היחידים מכל הקבוצות, הבולטים מכולם, שהם נפלו בין הכיסאות ולא פוצו כלל.

ינון אזולאי: מה שהם פוצו זה סך הכול כנאמני קורונה בבתי ספר, הם פוצו כמדריכים ברט"ג ושמענו אותם, והם היו גם בוועדת הכלכלה וגם בוועדת הכספים, מבכים על מר גורלם, ואנחנו חושבים שמגיע להם לפחות לקבל את מה שהם הפסידו, לא מעבר לכך.

ינון אזולאי: לצערי לא שמענו אמירה ברורה, מעבר להתעלמות של שר האוצר בעניין הזה, וגם לא קיבלנו פתרון לאותם מלונות, זה בפנייה הבאה, אז אני אנמק שם, אבל בשיווק התיירות ב-106 מיליון, אמרתי, ביקשנו גם לקבל איפה זה מחולק, מבחינת החלוקה של המדיה, גם בארץ וגם בחו"ל.

ינון אזולאי: נכון שעדיין לא קיבלנו את זה.

ינון אזולאי: לכן אני מבקש להצביע בעד הרביזיה ולפתוח את זה שוב.

אלכס קושניר: תודה.

אלכס קושניר: מי בעד הרביזיה?

אלכס קושניר: מי נגד הרביזיה?

אלכס קושניר: הרביזיה לא התקבלה.

אלכס קושניר: לא אושר.

אלכס קושניר: אנחנו עוברים לרביזיה השנייה של משרד התיירות, 78.001.

ינון אזולאי: פיתוח תיירות.

אלכס קושניר: בתי המלון.

ינון אזולאי: פינדרוס, תדע ששנינו הגשנו אז יש לך גם אפשרות לנמק אם אתה רוצה.

ינון אזולאי: בתי המלון, הביאו פה את אבני הדרך, ביקשנו לדעת, אמרו שהם לא יודעים בדיוק, אבל גם שאלנו אותם מה קורה עם המחירים לגבי אותם מלונות שמפקיעים מחירים, הם הפקיעו באוגוסט, והם יפקיעו גם בפסח.

ינון אזולאי: אין איזה שוט שהוא התחייבות שלהם, אלא רק למנוע מהם אולי לגשת לכל מיני קולות קוראים, ולכן אנחנו ביקשנו לעכב להם את הפנייה הזאת, בשביל אזרחי ישראל, כדי לראות מה עושים עם אותם מלונות.

ינון אזולאי: צר לי שלא מסכימים לעניין הזה.

אלכס קושניר: תודה רבה.

אלכס קושניר: מי בעד הרביזיה?

אלכס קושניר: מי נגד הרביזיה?

אלכס קושניר: הרביזיה לא התקבלה.

אלכס קושניר: לא אושר.

אלכס קושניר: רביזיה של משרד הקליטה, 30.002.

ינון אזולאי: פה אנחנו ביקשנו לדעת ברביזיה הזאת גם לגבי העולים מאתיופיה, כי אנחנו חושבים שאין להם מספיק פתרונות גם בנושא של הסטודנטים, הם לא מגיעים בתור סטודנטים, אבל ביקשנו לראות איך משלבים אותם.

ינון אזולאי: אמרו בכל מיני אמירות שיש מה לעשות, אבל בפועל אין להם באמת פתרון, לעולי אתיופיה.

ינון אזולאי: ודבר נוסף, הערנו את תשומת ליבכם לגבי מקבצי הדיור לקשישים במרכזי הקליטה, מתוך 66 מיליון יש שם קיצוץ של 12.7% מתקציב העודפים, וכשאני מסתכל על זה בתקציב העודפים, שהוא מקוצץ ולא בפעם הראשונה, ואני אומר ממה אנחנו מקצצים, מאותם מקבצי דיור לאותם קשישים שנמצאים – חבר'ה, בואו, עם כל הכבוד, אותם המסכנים האלה, שבאמת מגיע להם מעל ומעבר, שמגיע להם אחרי כל הסבל שלהם, הם הגיעו לארץ, הגיע הזמן שאנחנו לא נוריד להם גם מזה כי אחר כך נצטרך למצוא לזה פתרונות.

ינון אזולאי: לצערי גם מזה יש התעלמות ומורידים גם בזה את האחוזים, את העמלה אני קורא לזה, ולכן אני מבקש להצביע בעד הרביזיה הזאת.

אלכס קושניר: תודה.

אלכס קושניר: מי בעד?

אלכס קושניר: מי נגד?

אלכס קושניר: הרביזיה לא התקבלה.

אלכס קושניר: לא אושר.

אלכס קושניר: רביזיה של משרד החינוך, 60.002.

ינון אזולאי: זה הבינוי של כיתות?

טמיר כהן: כן, זה הפיתוח.

ינון אזולאי: אנחנו פה לא ראינו, לא קיבלנו גם, חשבתי שיעשו את זה עד הצהריים, את החלוקה של הכיתות, אבל מעבר לכך, מה שהגיש הרב גפני על זה רביזיה, ההגשה הייתה בגלל התמרוץ והטיפוח שלא מקבלים אותם מוסדות הפטור והייתה פה אפליה.

ינון אזולאי: הוא גם הגיש על הפנייה הקודמת, שהיום עברה הרביזיה שלה, אני חושב שבדבר כזה להפלות, שהממשלה מפלה, מפלה בהעברה הזאת, בהעברה הקודמת שהייתה היא נתנה לחלק מהתלמידים במוכש"ר, למוסדות הפטור הם לא נתנו שמוסדות הפטור הם מוסדות של ילדים חרדים.

ינון אזולאי: הממשלה מפלה בין ילד חרדי לילד שאינו חרדי בגלל תקציב קואליציוני של רע"מ, וגם שם לא נותנים להם את מלוא הסכום, אבל, אמר את זה גפני, בעבר לא היה דבר כזה, וכולם יכולים להעיד על זה, שכשמגיע תקציב של מוסדות הפטור לא היה דבר כזה, אפליה, מתוך 83 מיליון ₪ שיילך דווקא לילד חרדי ולילד שהוא לא חרדי או לא יהודי לא יילך.

ינון אזולאי: זה היה אצל כולם, כמו אצל הילד החרדי היה אצל הילד הערבי.

ינון אזולאי: הדבר הזה, האפליה הזו שזועקת לשמים, ואתם כחברי כנסת מהקואליציה, עם כל הצעקות שלכם על שוויון שוויון, פה אתם עושים אפליה נגד אותם ילדים מהמגזר החרדי.

ינון אזולאי: לכן אני מבקש שהפנייה הזאת, אף על פי שהיא לא נוגעת בדבר הזה, כן תצביעו בעד ונפתח את הפנייה.

אלכס קושניר: תודה רבה.

אלכס קושניר: מי בעד הרביזיה?

אלכס קושניר: מי נגד הרביזיה?

אלכס קושניר: הרביזיה לא התקבלה.

אלכס קושניר: הפנייה אושרה.

אלכס קושניר: לא אושר.

אלכס קושניר: יש לנו פנייה של המשרד לביטחון הפנים, שיש לנו סיכוי להספיק אותה.

ינון אזולאי: אני גם אומר פה, אני הולך, אם תהיה התייעצות סיעתית יהיה הכול, אם תגידו כן, בסדר.

אלכס קושניר: אין בעיה, בסדר, אז אנחנו לא נעשה את זה ולכן אני נועל את הישיבה.

ינון אזולאי: אין בעיה, אני מצטער.

אלכס קושניר: הישיבה נעולה, תודה רבה.